stanford-oval/wikipedia huggingface dataset:
Assassin's Creed Valhalla
שיווק והוצאה > מהדורות מיוחדות

למשחק "Assassin's Creed Valhalla" יצאו מספר מהדורות מיוחדות מלבד המהדורה הסטנדרטית, שכללה רק את דיסק המשחק, והמהדורה המוזהבת, שכלל את דיסק המשחק וכרטיס עונתי. שחקנים בקונסולות הפלייסטיישן 4 ו-Xbox One יכולים לשדרג את המשחק לגרסאות הדור הבא שלו ללא עלות נוספת.
מהדורה מוגבלת - מכילה את דיסק המשחק, חבילת התיישבות של הברסרקר (טוטם דוב, כלי נשק, אימונים, עץ מיומנות ופסל מעץ של אודין) וחבילת האונייה הארוכה של הברסרקר (דמות מגולפת לחרטום, גוף אונייה, מפרשים, מגנים וירכתיים).
מהדורת ראגנארוק - מכילה את דיסק המשחק, מארז סטילבוק בלעדי, כרטיס עונתי ופסל בגודל 25 ס"מ של אייבור.
המהדורה האולטימטיבית - מכילה את דיסק המשחק, כרטיס עונתי, חבילת הברסרקר (שריון הברסרקר, סקין זאב האטי, סקין עורב המונין), חבילת האונייה הארוכה של הברסרקר, חבילת התיישבות הברסרקר וסט רונות (רונת הזעם, רונת הצללים, רונת החיים).
מהדורת דראקאר - מכילה את דיסק המשחק, חבילת האונייה הארוכה של הברסרקר, סט רונות וסקין העורב מחבילת הברסרקר.
המהדורה המלאה - מכילה את דיסק המשחק, כרטיס עונתי, חבילת ההרחבה "שחר הרגנארוק", חבילת הברסרקר, חבילת האונייה הארוכה של הברסרקר, חבילת ההתיישבות של הברסרקר וסט רונות.
מהדורה לאספנים - מכילה את דיסק המשחק, מארז סטילבוק בלעדי, פסקול המשחק, כרטיס עונתי, שלוש ליתוגרפיות, פסל של אייבור בגודל 30 ס"מ, פסלון בגודל 5 ס"מ של אייבור הוויקינג, חבילת הברסרקר, חבילת האונייה הארוכה של הברסרקר, חבילת התיישבות הברסרקר וסט רונות.
שיווק והוצאה > תוכן להורדה

חברת יוביסופט הכריזה שתשחרר משימה בלעדית לשחקן יחיד שנקראת "האגדה על ביאוולף" לשחקנים שהזמינו את המשחק בהזמנה מוקדמת. תוכן נוסף לאחר יציאתו של המשחק נעשה זמין באמצעות רכישת כרטיס עונתי למשחק, וכלל מספר חבילות הרחבה. הראשונה שבהן, "זעם הדרואידים", לוקח את אייבור לאירלנד כדי לחסל כת של דרואידים הקרויה בשם ילדיה של דַאנוּ. בשנייה - "המצור על פריז", אייבור עורכת מסע אל פרנקיה ומשתתפת במצור על פריז. בדומה לנעשה במשחקים "Origins" ו-"Odyssey", צוות המפתחים שחרר מצב של "סיור תגלית" למשחק 'ולהאלה', אשר מסיר את כל הקרבות במשחק ונותן לשחקנים את האפשרות לסייר בחופשיות באנגליה ובנורווגיה של ימי הביניים בקצב שלהם, וללמוד יותר על ההיסטוריה והתרבות של הארצות על ידי השתתפות בסיורי הדרכה אותם מקריינים היסטוריונים. אותו מצב, שנקרא "סיור תגלית: העידן הוויקינגי", יצא בחינם באוקטובר 2021 ושימש כחלק שלישי בתת-סדרה של סיורי התגלית.
ביוני 2021, יוביסופט הכריזה שהמשחק 'ולהאלה' יהיה הראשון בסדרת משחקי Assassin's Creed שיקבל תמיכה של שנה שנייה ברציפות, עם עדכונים חדשים וחבילות הרחבה נוספות. בדצמבר 2021, החברה שחררה משימת קרוסאובר מיוחדת עם המשחק "Odyssey" בשם "מפגש גורלי", שבה אייבור נפגשת עם הפרוטגוניסטית של המשחק 'אודיסאה', קסנדרה, בזמן שהיא חוקרת תקריות מוזרות באי סקאי. חבילת ההרחבה השלישית של המשחק, שנקראת "שחר הראגנארוק", שוחררה במרץ 2022, ושמה דגש יותר על המיתולוגיה הנורדית - היא מציגה את ממלכת הגמדים סוורטאלפהיים, שבה אייבור צריכה לקחת את תפקידו של אודין ולהציל את בנו בלדר מהיוטון סורטור. באוגוסט 2022 יצא מצב משחק חינמי בשם "הסאגה הנשכחת", שמתמקד שוב באודין, היוצא למסע לניפלהיים כדי להתעמת עם הל ולדרוש שבלדר יוחזר לחיים אחרי מותו ב"שחר הראגנארוק". בתור אודין, השחקנים חייבים לחקור את ניפלהיים דרך שורה של מבוכים ומסתכנים במוות בעוד הם מתמודדים עם אויבים מסוכנים. בספטמבר 2022, יוביסופט שחררה את חבילת ההרחבה החינמית "הפרק האחרון", שמשמשת כאפילוג לסיפורה של אייבור ולמערכת היחסים שלה עם אודין. חבילת הרחבה זו הייתה מיועדת לצאת ב-6 בדצמבר 2022, אולם היא הוקדמה ל-29 בנובמבר.
נוסף ליציאתם של תכנים להורדה, יצא למשחק עדכון שכלל משימת בונוס בכיכובו של רושאן, דמות משנה מהמשחק הבא "Assassin's Creed Mirage", ובנוסף את האפשרות לשמור שאייבור תמיד תתכסה בברדס בכל עת מבלי להשפיע על המשחקיות. העדכון כלל גם את תלבושת המורשת של אציו אודיטורה מהמשחק "Assassin's Creed II".
קבלה וביקורות > מכירות

המשחק "Assassin's Creed Valhalla" מכר יותר עותקים בשבוע הראשון ליציאתו מאשר כל משחק אחר בסדרה, בעוד לגרסת המחשב האישי הייתה ההשקה המוצלחת ביותר מכל משחק אחר של יוביסופט. ב-17 בנובמבר 2020, יוביסופט אישרה שלמשחק יש מעל ל-1.8 מיליון שחקנים. גרסת הפלייסטיישן 4 של המשחק מכרה למעלה מ-45 אלף עותקים במהלך השבוע הראשון ביפן, מה שהפך את המשחק לשני בהיקף המכירות שלו, אולם, גרסת הפלייסטיישן 5 דורגה רק במקום ה-25, עם יותר מ-4,200 עותקים. בסך הכל, המשחק היה השני בגודלו בהיקף הרווחים של החברה, במקום החמישי בארצות הברית ברשימת הנמכרים ביותר לשנת 2020, ובמקום ה-16 ברשימת הנמכרים ביותר לשנת 2021. עד לפברואר 2022, המשחק מכר למעלה ממיליארד עותקים.
קבלה וביקורות > פרסים והוקרה

המשחק זכה למספר מועמדויות, ביניהן בקטגוריות "מצוינות בנגישות לאנשים בעלי מוגבלויות" ו"משחק הפעולה-הרפתקאות של השנה" של The Game Awards לשנת 2020, כמו גם בקטגוריית משחק הווידאו הטוב של השנה של GLAAD Media Award לשנת 2021. מועמדויות נוספות כללו את "משחק ההפתקאות של השנה" ו"הישגים מיוחדים בעיצוב דמות" של האקדמיה לאמנויות ולמדעים אינטראקטיבים, וכן שבע מועמדויות לפרסי NAVGTR awards, ביניהן "משחק השנה".
אלבום הפסקול לחבילת ההרחבה "שחר הרגנארוק", שבהלחנתה של סטפני אקונומו, היה הראשון בתולדות משחקי הווידאו שזכה בפרס גראמי לשנת 2023, בטקס פרסי גראמי ה-65.
| רשימת פרסים ומועמדויות למשחק Assassin's Creed Valhalla> שנה | רשימת פרסים ומועמדויות למשחק Assassin's Creed Valhalla> פרס | רשימת פרסים ומועמדויות למשחק Assassin's Creed Valhalla> קטגוריה | רשימת פרסים ומועמדויות למשחק Assassin's Creed Valhalla> תוצאה |
| --- | --- | --- | --- |
| 2021 | BAFTA Game Awards | הנרטיב הטוב ביותר | מועמדות |
| 2021 | Visual Effects Society Awards | הישגים באפקטים ויזואליים לפרויקט בזמן אמת | מועמדות |
| 2021 | Hollywood Music In Media Awards | המוזיקה המקורית הטובה ביותר למשחק וידאו (ג'ספר קיד ושרה שאקנר) | מועמדות |
| 2021 | Hollywood Music In Media Awards | אלבום הפסקול הטוב ביותר (ג'ספר קיד ושרה שאקנר) | מועמדות |
| 2021 | NAVGTR Awards | משחק השנה | מועמדות |
| 2021 | NAVGTR Awards | ארט דירקשן, השפעה תקופתית | מועמדות |
| 2021 | NAVGTR Awards | עיצוב תלבושות | מועמדות |
| 2021 | NAVGTR Awards | עיצוב משחק, זיכיון | מועמדות |
| 2021 | NAVGTR Awards | משחק, הרפתקת זיכיון | מועמדות |
| 2021 | NAVGTR Awards | המוזיקה הדרמטית המקורית, זיכיון | מועמדות |
| 2021 | NAVGTR Awards | הכתיבה הדרמטית הטובה ביותר | מועמדות |
| 2021 | Game Audio Network Guild Awards | פסקול מקורי הטוב ביותר | מועמדות |
| 2021 | 2021 GLAAD Media Award | משחק הווידאו הטוב של השנה | מועמדות |
| 2021 | 24th Annual D.I.C.E. Awards | משחק ההרפתקאות של השנה | מועמדות |
| 2021 | 24th Annual D.I.C.E. Awards | הישגים מיוחדים בעיצוב דמות (אייבור ורינסדוטיר) | מועמדות |
| 2021 | The Game Awards | מצוינות בנגישות לאנשים בעלי מוגבלויות | מועמדות |
| 2021 | The Game Awards | משחק הפעולה/הרפתקאות הטוב ביותר | מועמדות |
| 2021 | SXSW Gaming Awards | מצוינות בהישגים באנימציה, אמנות וויזואליות | מועמדות |
| 2023 | 65th Grammy Awards | הפסקול הטוב ביותר למשחק וידאו או מדיה אינטראקטיבית (סטפני אקונומו, Dawn of Ragnarok) | זכייה |
משחק המשך

המשחק הבא בסדרת המשחקים, "Assassin's Creed Mirage", יצא באוקטובר 2023 לפלייסטיישן 4, פלייסטיישן 5, Xbox One, ‏Xbox Series X/S ולמחשב האישי. המשחק הוא קטן יותר בגודלו, והוא דומה במשחקיות שלו למשחקים מוקדמים יותר בסדרת המשחקים, כאשר הוא מתנתק מהאלמנטים של משחק תפקידים שהיו נחלתם של 'ולהאלה', 'אודיסאה' ו'אוריג'ינס'. המשחק משמש גם כמשחק פריקוול ל'ולהאלה', והוא חוקר את סיפור הרקע לדמותו של באסם אבן אסחאק בבגדאד של המאה ה-9, במהלך תור הזהב של האסלאם.
ביאורים

↑  בדומה לקודמו "Assassin's Creed Odyssey", בו ניתן היה לבחור בין שתי דמויות (אלכסיוס וקסנדרה), גם כאן המשחק מאפשר לשחק בדמות ממין זכר, אלא שהפעם מדובר באותה דמות שנקראת בשם אייבור ורינסון. מכיוון שהדמות שנכתבה למשחק היא ממין נקבה, היא תתואר להלן בלשון נקבה.
↑  בהמשכיות הבדיונית של הסדרה, אחוות המתנקשים והטמפלרים אימצו את שמות המסדרים שלהם במהלך מסעי הצלב במאה ה-11. לפני כן, הם היו ידועים בתור מסדר הנחבאים (Hidden Ones) ומסדר העתיקים (Order of the Ancients), כפי שסופר במשחק הפריקוול "Assassin's Creed Origins".
↑  צוות המפתחים הגדיר את השם כאחד ש"הפירוש שלו הוא הקרוב ביותר למילה 'תובנה' בנורדית עתיקה, אך למילה עצמה יש מספר משמעויות בנורדית עתיקה.
↑  חלק גדול של המחוזות והערים קרויים בשפה הנורדית העתיקה שלהם. העיר יורק מיוחסת בתוך המשחק בשמה בנורדית העתיקה "יורביק".
מיכאל בן דוד

| --- | --- |

מיכאל בן דוד, 2022
 לידה:  26 ביולי 1996 (בן 28) אשקלון, ישראל 
 מוקד פעילות:  ישראל ישראל
 סוגה:  מוזיקת פופ 
 שפה מועדפת:  אנגלית, עברית 
 פרופיל ב-IMDb
 
מיכאל בן דוד (נולד ב-26 ביולי 1996) הוא זמר, רקדן ושחקן תיאטרון וטלוויזיה ישראלי שייצג את ישראל באירוויזיון 2022, עם השיר "I.M", לאחר שניצח בעונתה הרביעית של "אקס פקטור ישראל", התחרות המקדימה לאירוויזיון.
ביוגרפיה

בן דוד נולד לאם ממוצא רוסי-אוקראיני ולאב ממוצא גאורגי, באשקלון. הוא ילדם השני מתוך חמישה של הזוג. הוא גדל והתחנך בפתח תקווה. בכיתה ו' עבר לפנימיית הכפר הירוק. הוא יצא מהארון בפני אמו כהומוסקסואל בגיל 16, זמן קצר לפני חזרתה בתשובה. כנער עבר התעללות מתמשכת על ידי חבריו לכיתה, שלעגו לו בשל קולו הגבוה. הוא מיאן לשתף את אמו בהתעללות שעבר בבית הספר, כיוון שלא רצה להדאיג ולצער אותה. את שירותו הצבאי עשה בן דוד ביחידה מסווגת במשרד הביטחון ולאחר מכן החל ללמוד משחק ב"בית צבי".
קריירה

בן דוד התמודד בתוכנית הריאלטי "אקס פקטור ישראל" בניסיון לייצג את ישראל באירוויזיון 2022. בשלב האודישנים ביצע בן דוד את השירים "Juice" ו-"אמא", והעפיל לשלב הבא. בשלב הכיסאות הוא ביצע את השיר "California Dreamin'" של להקת The Mamas & the Papas, והעפיל לשלב הגמר. ב-30 בינואר 2022 פורסם כי שני השירים אותם עתיד לבצע במשדר "השיר שלנו לאירוויזיון", בהפקת כאן 11, הם "I.M" ו-"Don't".‏
ב-3 בפברואר 2022 בחרו שופטי התוכנית "אקס פקטור", הוועדה המקצועית של תאגיד השידור הישראלי והקהל את "I.M" כשיר עימו יתחרה בגמר הקדם-אירוויזיון. הוא ביצע את השיר בגמר הקדם ב-5 בפברואר, הגיע למקום הראשון, ונבחר לייצג את ישראל באירוויזיון 2022. ב-12 במאי 2022 ביצע בן דוד את "I.M" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי.
במהלך המשדר של חצי הגמר השני באירוויזיון 2022 התקרב בן דוד למנחי המשדר (אלסנדרו קטלן, מיקה ולאורה פאוזיני) כשהוא עטוף בדגל ישראל. הוא ניסה לברך אותם לברכת שלום ואף נתן נשיקה בלחיהם של פאוזיני וקטלן, במקביל לשידור החי. בעקבות הדבר הוטחו בבן דוד שלל ביקורות על החלטתו להפריע למנחים בשידור החי ואף לנסות לנשק אותם. כמה ימים לאחר מכן פורסמה ידיעת כזב על ידי RAI כי בעקבות כך הוחלט לפסול את השתתפותו של בן דוד באירוויזיון, וכתוצאה מכך הוא לא הוכרז בין האמנים שהעפילו לגמר. בהמשך הבהיר איגוד השידור האירופי שישראל לא נפסלה וכי פרסום זה שקרי.
יום לאחר גמר אירוויזיון 2022, ב-15 במאי, הוציא בן דוד את הסינגל הראשון שלו, "לא להיות אני". הוא נכתב על ידו, לצד טליסמאן וגלעד מרקוביץ', שגם הפיקו את השיר. הווידאו קליפ של "לא להיות אני" פורסם ביום צאת הסינגל בערוץ היוטיוב הרשמי של בן דוד, בהפקתו של שי ניסים ברשישת.
ב-22 בינואר 2023 הוציא בן דוד את הסינגל השני שלו, "שים גז". הוא נכתב על ידו לצד מיטל דה רזון. במאי 2023 עלתה לאוויר סדרת הנוער "לעוף על אנה" שם הוא מגלם את יקי אלחנן בתפקיד משחק ראשון. ב-17 באוגוסט יצא לאור השיר "כתונת פסים 2023" בו השתתף לצד אמנים ישראלים רבים אחרים.
דיסקוגרפיה > סינגלים

2022: "Don't"
2022: "I.M"
2022: "לא להיות אני"
2023: "שים גז"
חיים אישיים

בן דוד הוא הומוסקסואל מוצהר, מתגורר עם בן זוגו רועי רם ברמת גן.
פרסים ומועמדויות

| שנה | פרס | קטגוריה | תוצאה |
| --- | --- | --- | --- |
| 2022 | פרסי נבחרי השנה של פרוגי | פריצת השנה במוזיקה | מועמדות |
הערות שוליים

↑  שגיא בן נון‏, ראיון עם מיכאל בן דוד, באתר וואלה, 2 בינואר 2022
↑  תומר אלדובי, ‏"אני לא שופט את אמא שלי על ההומופוביה שלה", באתר ‏מאקו‏, 13 במרץ 2020
↑  שגיא בן נון‏, "בגלל הקול שלי התעללו בי בילדות, זרקו אותי לפח, היכו אותי. שנים לא הוצאתי הגה", באתר וואלה, 2 בפברואר 2022
↑  מיכאל בן דוד, EuroMix
↑  גלעד ינאי, מיכאל בן דוד: דרכו אל הגמר, באתר חדשות 13, 1 בפברואר 2022
↑  אירוויזיון 2022: גמר אקס פקטור יתקיים ב- 5 בפברואר - אירוויזיון 2022, באתר EuroMix, ‏2022-01-20
↑   כאן גימל משדר חשיפת השירים לאירוויזיון 2022, סרטון  באתר יוטיוב (אורך: 52:40)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022
↑  Seeing the hosts trying to ignore Michael Ben David is painful.., טוויטר
↑  Michael Ben David needs to NQ for everyone's sanity and safety #Eurovision, טוויטר
↑  "AMP | Michael Ben David, il cantante israeliano, squalificato per aver baciato i conduttori". www.rainews.it. נבדק ב-2022-05-13.
↑  אבי זייקנר, פייק ניוז באירופה: ישראל נפסלה באירוויזיון ולא תצביע בגמר., באתר EuroMix
↑  מיכאל בן דוד - לא להיות אני (Prod. By Talisman & Marko), יוטיוב
↑  גיל משעלי, ‏פרסום ראשון: תפקיד משחק ראשון למיכאל בן דוד, באתר ‏מאקו‏, 28 בספטמבר 2022
↑  יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023
↑   מיכאל בן דוד - לא להיות אני (Prod. By Talisman & Marko), סרטון  באתר יוטיוב
↑   מיכאל בן דוד - שים גז (Prod. by Asi Tal), סרטון  באתר יוטיוב
↑  הכירו את החבר הלוהט של מיכאל בן דוד - הנציג הנבחר לאירוויזיון | TMI, באתר https://tmi.maariv.co.il
| --- | --- |
בקרת זהויות :  NLI: 987011555257105171  MusicBrainz: c8b022c8-4089-4817-9841-e5db2b7dc313  VIAF: 8166475812007402159   WorldCat (עם VIAF): 8166475812007402159
טנטרה

ציור הודי המתאר ארוחה על פי יסודות הטנטרה,
 סוף המאה ה-18
טנטרה היא השקפת עולם ודרך חיים שהתפתחה בהודו. בסנסקריט פירושה הוא "הרחבה". משמעות המונח הזה הוא: "אוסף של טכניקות משדות שונים המביאות להארה". המושג הזה מתייחס גם לתפיסת העולם הטנטרית, לפיה "הכול קשור בהכול". ריבוי הקשרים בין התופעות הסובבות אותנו ומערכת יחסי הגומלין ביניהם, יוצרים קשר מורכב בהרבה מהנראה לעין. ומתוך כך, "מרחיב" את גבולות הפרט אל מעבר לסביבתו המיידית. הטנטרה שמה דגש על הקשר בין הגוף לבין הנפש.
היסטוריה

הטנטרה צמחה בתת-היבשת ההודית. קיים קשר הדוק בין הטנטרה, היוגה והאיורוודה, אשר עושות שימוש בכלים וטכניקות משותפות. קיימת סברה הטוענת ששלושתן צמחו ממקור קדום ראשוני אחד.
הטנטרה השפיעה רבות על ההינדואיזם, והבודהיזם שצמח בצפון הודו, אך עם הזמן התפשטה ונפוצה בדרום-מזרח אסיה, הודו וטיבט וקיבלה פיתוחים מקומיים אשר לעיתים נושאים השפעות זן, טאואיזם ובודהיזם טיבטי.
החל מהמאה ה-6 התפתחה הטנטרה במסגרת ההינדואיזם. בתחילה הוא היה זרם סודי הידוע למתי מעט, אך עם הזמן הלך ונודע לציבור רחב יותר ויותר.
נאו-טנטרה

נאו-טנטרה, נאוטנטרה, נווה-טנטרה (בסנסקריט: नव, נווה משמעותה 'חדשה') או מיניות טנטרית, היא הפרשנות השגויה המודרנית והמערבית של הטנטרה הקשורה לתנועות וכתות דתיות חדשות. זה כולל גם ניו אייג' וגם פרשנויות מערביות מודרניות למין טנטרי מסורתי הינדי ובודהיסטי. חלק מתומכיו מתייחסים לטקסטים ועקרונות עתיקים ומסורתיים ורבים אחרים משתמשים בטנטרה כביטוי תופס ל"מיניות מקודשת/מודעת", ועשויים לשלב פרקטיקות לא שגרתיות ושנויות במחלוקת. בנוסף, לא כל המרכיבים של שיטות הטנטרה ההודיות משמשים בניאוטנטרה, במיוחד ההסתמכות על גורו.
נאו-טנטרה > ביקורת

ביקורת נמתחה על סדנאות הנאו-טנטרה המתקיימות בישראל. נטען כי בסדנאות אלה לא תמיד מתקיימת השגחה מספיקה מצד המורים על התנהגות המשתתפים, מה שהופך את הסדנה המערבת עירום ומיניות למרחב פרוץ בו יכולות להתקיים פגיעות מיניות. כמו כן, דווח על לחץ חברתי להשתתף בפעילויות מיניות שונות אשר הביאו משתתפים לקחת חלק בסיטואציות מיניות מבלי שרצו בכך.
ראו גם

קאמה סוטרה
הינדואיזם
הערות שוליים

↑  מאיה קרני, ‏תחקיר G: טשטוש גבולות בסדנאות הטנטרה - משתתפות מדווחות על לחץ קבוצתי שמוביל לתקיפות מיניות; למנחי הסדנאות אין שום אחריות פלילית, באתר גלובס, 23 בנובמבר 2007
| --- | --- |
בקרת זהויות :  NLI: 987007558426305171  BnF: cb11935895d (data)  GND: 4078150-1  LCCN: sh85132368  LNB: 000057681  NDL: 00572702  NKC: ph321910
לו ריד

| --- | --- |

לו ריד בהופעה בפורטלנד, 2004
 לידה:  2 במרץ 1942 ברוקלין, ניו יורק
 פטירה:  27 באוקטובר 2013 (בגיל 71) איסט המפטון, ארצות הברית 
 מוקד פעילות:  ארצות הברית 
 תקופת הפעילות:  1958–2013 (כ־55 שנים)
 מקום לימודים:  אוניברסיטת סירקיוז, תיכון פריפורט 
 עיסוק:  זמר, כותב שירים, גיטריסט, מפיק מוזיקלי וצלם
 סוגה:  רוק פאנק גלאם רוק נויז רוק פולק רוק
 סוג קול:  בריטון 
 שפה מועדפת:  אנגלית 
 כלי נגינה:  זמרה, גיטרה, קלידים, פסנתר, מפוחית
 חברת תקליטים:  תקליטי RCA בודהה רקורדס אריסטה סייר רקודס Sony / Bmg Import 
 שיתופי פעולה בולטים:  הוולווט אנדרגראונד, ג'ון קייל, ניקו
 בן או בת זוג:  Betty Reed (1973–1973) Silvia Morales (1980–1990) לורי אנדרסון (12 באפריל 2008–27 באוקטובר 2013) 
 פרסים והוקרה:  היכל התהילה של הרוק אנד רול (2015)  פרס שטייגר  פרס גראמי 
 www.loureed.org
 פרופיל ב-IMDb
 
לוּ ריד (באנגלית: Lewis Allen "Lou" Reed‏; 2 במרץ 1942 – 27 באוקטובר 2013) היה זמר ופזמונאי רוק יהודי אמריקאי.
יצירתו של ריד זכתה לראשונה להכרה בזכות פעילותו כגיטריסט, הסולן וכותב השירים המרכזי של "הוולווט אנדרגראונד". הלהקה זכתה לתשומת לב מועטה יחסית במשך תקופת קיומה (1965–1973), אך נחשבת כיום לזרע ממנו נבטו להקות רוק אלטרנטיבי רבות. כמה מן השירים שכתב ריד ל"הוולווט אנדרגראונד" עסקו בנושאים שנחשבו לטאבו, כמו סאדו מאזו ("Venus in Furs"), טרנסווסטיטים ("Sister Ray") וטרנסקסואליות ("Lady Godiva's Operation"). כגיטריסט הוא השתמש בדיסטורשנים פרועים, בפידבקים רועשים ובכיווני גיטרה לא מקובלים.
ב-1971 פתח ריד בקריירת סולו ארוכה ומגוונת שהניבה במהירות את להיטו הראשון כאמן יחיד, "Walk on the Wild Side". למרות זאת, במשך תקופה של למעלה מעשור יצר ריד תחושה שהוא נמנע בכוונה תחילה מהגעה אל הזרם המרכזי ומהצלחה מסחרית. הוא פיתח לעצמו תדמית משוחררת ופרועה ויצר אלבומים נסיוניים שתיסכלו מבקרים רבים וגרמו להם להביע את צערם על התפרקותה של "הוולווט אנדרגראונד". הדוגמה הבולטת ביותר היא אלבומו  מ-1975, תקליט כפול שכלל הקלטות של גיטרות חשמליות, דיסטורשנים ולולאות פידבקים. ריד אמר על "Metal Machine Music" ("מוזיקת מכונת המתכת") כי "אף אחד לא אמור להיות מסוגל לבצע דבר שכזה, ולשרוד". המבקרים טענו שריד הקליט את האלבום כדי לסיים את התחייבותו לחברת RCA אך ריד הצהיר כי עשה את האלבום ברצינות ובכוונה גמורה (התקליט זכה להצלחה יחסית ביפן, בקרב חובבי מוזיקה אוונגרדית).
למרות התנהלותה הבלתי שגרתית של הקריירה שלו, עד לשנות השמונים המאוחרות הצליח ריד להשיג הכרה נרחבת כאחד מאמני הרוק החשובים והמשפיעים ביותר.
מגזין "רולינג סטון" דירג אותו במקום ה־81 ברשימת 100 הגיטריסטים הגדולים בכל הזמנים,
וחברת "גיבסון" דירגה אותו במקום ה־38 ברשימת 50 הגיטריסטים הגדולים בכל הזמנים.
נעוריו ותחילת דרכו

ריד נולד למשפחה יהודית בברוקלין וגדל בכפר פריפורט שבעיר הניו-יורקית המפסטד. אביו, יועץ מס במקצועו, שינה את שם המשפחה מרבינוביץ לריד. הוא פיתח עניין ברוק אנד רול וברית'ם אנד בלוז וניגן במספר להקות במקביל ללימודיו התיכוניים. הקלטותיו הראשונות התבצעו במסגרת להקה בשם The Shades שהושפעה מדו-וופ.
הוא למד באוניברסיטת סירקיוז וסיים בהצטיינות תואר בספרות אנגלית. שם התחבר עם המשורר הניו-יורקי דלמור שוורץ, שלימד באוניברסיטה. שוורץ עודד את ריד להתרכז בכתיבה, והשפיע על החלטתו לשלב מרכיבים של שיחה בשיריו ולנסות להחדיר רגישויות של רומן ספרותי אל מוזיקת הרוק. מאוחר יותר יכתוב ריד "כה שנון היה הדדאלוס שלי לבלום שלך". בתקופת לימודיו גם פיתח ריד משיכה לג'אז חופשי ולמוזיקה אקספרימנטלית.
ב-1963 עבר ריד לניו יורק והחל לעבוד ככותב שירים בחברת ההקלטות פיקוויק רקורדס. ב-1964 זכה "The Ostrich" ("היען") שלו, פרודיה על סוגי הריקודים שהיו פופולריים באותה התקופה, להצלחה יחסית. החברה הרגישה שלשיר יש פוטנציאל להיות להיט והרכיבו להקה סביב ריד לשם קידומו של השיר. הלהקה, שכונתה "הפרימיטיביים" (The Primitives), כללה את חברו בוולווט אנדרגראונד לעתיד ג'ון קייל הוולשי, שהגיע מוולס לניו יורק כדי ללמוד מוזיקה וניגן עם המלחין לה מוטה יאנג. קייל הופתע כשגילה שטרם הקלטתו של שיר הומוריסטי ריד כיוון את כל מיתרי הגיטרה שלו לאותו התו, דבר שיצר אפקט של צליל מתמשך שהזכיר את הסאונד שלהקת האוונגרד של קייל התנסתה בו. לאחר ששמע את יתר ההקלטות שברפרטואר של ריד שכללו בין השאר את אחד מלהיטיה לעתיד של הוולווט אנדרגראונד, "הרואין", החליט קייל לחבור אל ריד מבחינה מוזיקלית.
קריירה > הוולווט אנדרגראונד

ריד וקייל שכרו חדר בלואר איסט סייד שבמנהטן, ובצוותא עם סטרלינג מוריסון (מכר של ריד מן הקולג') ומורין טאקר הקימו את הוולווט אנדרגראונד (המתופף המקורי אגנוס מק'ליז עזב את הלהקה עוד לפני ההופעה הראשונה ב-11 בדצמבר 1965). על אף חוסר יציבותה התמידית (קייל עזב ב-1968 וריד ב-1970) ועובדת היותה בלתי רווחית בתקופת קיומה, הלהקה נחשבת היום ללהקת הרוק האלטרנטיבי הראשונה בעיני מבקרים רבים ולאחת מהלהקות המשפיעות ביותר בהיסטוריה.
בעת שהופיעה במועדוני דאונטאון הלהקה משכה את תשומת לבו של אנדי וורהול, שהתקשרות שמו עם הלהקה הובילה לעלייה מיידית בפופולריות שלה ולהיסחפותו של ריד אל תוך סצנת אמנות מתפתחת ורבגונית. ריד כמעט שלא העניק ראיון מבלי להזכיר את וורהול כהשפעה גדולה עליו. למרות זאת, קונפליקט נוצר בין הלהקה לבין וורהול כאשר הוא העלה רעיון שהלהקה תנגן בסגנון השאנסון ותצרף אליה את הדוגמנית-לשעבר והזמרת הגרמניה ניקו. למרות הסתייגותו, ריד כתב לניקו מספר שירים שהפכו מאז לקלאסיקות ונכללו באלבום הבכורה של הלהקה: "מחתרת הקטיפה וניקו" ("The Velvet Underground & Nico"). 
ריד וניקו אף היו נאהבים למשך תקופה קצרה.
עד ליציאת האלבום השני "White Light/White Heat" וורהול וניקו כבר לא היו בלהקה. מנהלה החדש והשמרני יותר סטיב ססניק הורה לריד לפטר את קייל. מוריסון וטאקר לא היו מרוצים מכך אך המשיכו עם הלהקה. את קייל החליף דאג יול בעל האישיות הפחות דומיננטית, אותו תיאר ריד בהופעות בצחוק כאחיו הקטן. מרגע עזיבתו של קייל הפכה הלהקה למוחצנת פחות ותיפקדה בעיקר ככלי לשיפור יכולות הכתיבה של ריד, כפי שמעידים אלבומיה הבאים, האלבום השלישי והאינטימי מאוד "The Velvet Underground" והאלבום הרביעי "Loaded" שכלל את שתי קלאסיקות הרוק הנושאות את חתימתו המוזיקלית המובהקת של ריד, "Sweet Jane" ו-"Rock and Roll".
ריד עזב את הוולווט אנדרגראונד בקיץ 1970 אך הלהקה המשיכה בלעדיו שלוש שנים נוספות. ריד מאס מן הדרישה כלפיו וכלפי ססניק להצלחה מסחרית גדולה, כאשר משך זמן הקלטתו של האלבום "Loaded" היה ארוך יותר מאלה של שלושת האלבומים הראשונים יחד. האלבום תוכנן להיות "עמוס בלהיטים" ("Loaded with hits") אך הלהקה לא זכתה למעריצים חדשים בעקבות יציאתו. ריד החליט לנוח מעשיית המוזיקה ופרש אל בית הוריו בלונג איילנד.
קריירה > קריירת סולו > שנות השמונים

ב-1980 נשא ריד לאשה את סילביה מוראלס (הם התגרשו לאחר תקופה של יותר מעשור). במשך תקופת נישואיהם היוותה מוראלס השראה לכמה משירי האהבה החזקים ביותר של ריד, במיוחד במסגרת האלבום "The Blue Mask" מ-1982. לאחר הצלחתם היחסית של "Legendary Hearts" מ-1983 ו-"New Sensations" מ-1984, הפך ריד לדמות ציבורית: הוא קיבל את משרת הפרזנטור של אופנועי הסקוטר של חברת הונדה, הצטרף ב-1986 אל סיבוב ההופעות "קשר של תקווה" שהתקיים לשם הגברת המודעות לארגון אמנסטי אינטרנשיונל, תקף את האלימות על כל האספקטים שלה באלבום "Mistrial" מ-1986 (בו נעשה שימוש נרחב במכונות תופים). ושר בפתיחות על סוגיות פוליטיות של העיר ניו יורק באלבום הקונספט הראשון שלו מאז שנות השבעים, "New York" מ-1989. באלבום הובעו בין השאר דעות על פשע, איידס, ג'סי ג'קסון, קורט ולדהיים ואפילו על האפיפיור יוחנן פאולוס השני.
בעקבות מותו של אנדי וורהול במהלך ניתוח שגרתי ב-1987, חזר ריד לשתף פעולה עם ג'ון קייל באלבומם המשותף "Songs for Drella" מ-1990 ("דרלה" היה כינויו של וורהול, שילוב של "דרקולה" ו"סינדרלה"). האלבום סיים תקופה של 22 שנה בה ריד וקייל לא ניגנו יחד והתנהל במבנה של מעין ביוגרפיה של וורהול, ובו שר ריד על אהבתו לחברו המנוח אך גם על הרופאים שלא הצליחו להציל אותו ועל ואלרי סולאנס שניסתה להתנקש בחייו.
קריירה > קריירת סולו > שנות התשעים

ב-1990 התאחדה הוולווט אנדרגראונד בפעם הראשונה לאחר עשרים שנה להופעת צדקה בצרפת. ב-1993 התאחדה הלהקה שוב לסיבוב הופעות אירופאי, אך תוכניות לסיבוב הופעות צפון-אמריקאי התבטלו עקב מחלוקת מחודשת שנתגלעה בין קייל לריד. ב-1996 צורפה הוולווט אנדגראונד אל היכל התהילה של הרוק אנד רול, כשבטקס ריד מבצע שיר בשם "Last Night I Said Goodbye to My Friend" ביחד עם קייל ומורין טאקר, לזכרו של חבר הלהקה לשעבר סטרלינג מוריסון שמת זמן קצר קודם לכן. ריד עצמו היה מועמד מאז פעמיים לכניסה להיכל התהילה של הרוק אנד רול, ב-2000 וב-2001, אך מועמדותו נדחתה.
אלבומו הבא של ריד, "Magic and Loss" מ-1992, עסק בנושא המוות והושפע ממותם של שניים מחבריו הקרובים ממחלת הסרטן. בשנת 1994 הופיע ריד בנמל אילת, כאמן חימום לפני הופעתו של פיטר גבריאל. ב-1997 בוצעה גרסת כיסוי של השיר "Perfect Day" בה השתתפו מעל ל-30 אמנים שהופקה על ידי ה-BBC במסגרת מסע ההתרמה "Children in Need". באותה השנה יצא האלבום "Set the Twilight Reeling" שהיה רוקיסטי יותר משני קודמיו וכלל נגינת גיטרה מחוספסת של ריד, הורכב בעיקר מטקסטים הומוריסטיים (ביניהם הלהיטים הפרועים "Egg Cream" ו-"Sex With Your Parents (Motherfucker), Pt. II" המלגלג על שמרנותם של פוליטיקאים) וכאלה שעסקו בסוגים שונים של זוגיות והצליח אצל מעריציו הוותיקים.